open-index/open-wikipedia-markdown huggingface dataset:
Φίλιππος Α΄ της Βάδης

Ο **Φίλιππος Α΄** (γερμ.: *Philipp I*, 6 Νοεμβρίου 1479 - 17 Σεπτεμβρίου 1533) από τον Οίκο του Τσέρινγκεν ήταν μαργράβος του Μπάντεν (1515-1533).

## Βιογραφία
Ήταν ο πέμπτος γιος του Χριστόφορου Α΄, μαργράβου του Μπάντεν-Μπάντεν και της Οτιλίας, κόρης του Φίλιππου Β΄ διαδόχου του Κάτσενελνμπογκεν.

Το 1533 απεβίωσε και τάφηκε στο Μπάντεν-Μπάντεν σε ηλικία 54 ετών. Τον διαδέχθηκε ο νεότερος αδελφός του Ερνέστος.

## Οικογένεια
Νυμφεύτηκε το 1503 την Ελισάβετ του Βίττελσμπαχ, κόρη του Φίλιππου, εκλέκτορα του Παλατινάτου και είχε τέκνα:
* Μαρία-Ιακωβαία 1507-1580, παντρεύτηκε τον Γουλιέλμο Δ΄, δούκα της Βαυαρίας
* Φίλιππος 1508-1509, Φίλιππος-Ιάκωβος 1511, Μαρία-Εύα 1513, Ιωάννης-Αδάμ 1516, Μαξ-Κάσπαρ 1519, απεβίωσαν το πολύ ενός έτους

## Πηγές
* Albert Krieger (1887), "Philip I (margrave of Baden)", Allgemeine Deutsche Biographie (ADB) (in German), 25, Leipzig: Duncker & Humblot, pp. 757 – 759
* Rainer Brüning (2001), "Philip I", Neue Deutsche Biographie (NDB) (in German), 20, Berlin: Duncker & Humblot, p. 372
* Johann Christian Sachs: Introduction to the History of Margraviate and princely House of Baden, Karlsruhe 1769, vol 3, p. 165-192

## Παραπομπές


Κατηγορία:Οίκος του Τσέρινγκεν
Ερνέστος του Μπάντεν-Ντούρλαχ

Ο **Ερνέστος** (γερμ.: *Ernst*, 7 Οκτωβρίου 1482 – 6 Φεβρουαρίου 1553) από τον Οίκο του Τσέρινγκεν ήταν μαργράβος του Μπάντεν (1515-33) και μετά του Μπάντεν-Ντούρλαχ (1533-53).

## Βιογραφία
Ήταν ο έβδομος γιος του Χριστοφόρου Α΄ μαργράβου του Μπάντεν-Μπάντεν και της Οτιλίας, κόρης του Φιλίππου Β΄ διαδόχου του Κάτσενελμπογκεν.

Το 1553 απεβίωσε στο Ζούλτσμπουρκ σε ηλικία 71 ετών και, επειδή ο πρωτότοκος Αλβέρτος είχε αποβιώσει από το 1542, τον διαδέχθηκε ο δευτερότοκος Βερνάδος Δ΄, που ήταν άγαμος και μετά ο τρίτος γιος του Κάρολος Β΄.

## Οικογένεια
Νυμφεύθηκε πρώτα το 1510 την Ελισάβετ των Χόεντσολερν, κόρη του Φρειδερίκου Α΄ μαργράβου του Βρανδεμβούργου-Άνσμπαχ και είχαν τέκνα:
* Αλβέρτος 1511-1542, απεβώσε 31 ετών.
* Άννα 1512-μετά το 1579, παντρεύτηκε τον Κάρολο Α΄ κόμη του Χόεντσολερν.
* Αμαλία 1513-1594, παντρεύτηκε τον Φρειδερίκο Β΄ κόμη του Λέβενσταϊν.
* Ζακελίνα 1514-1592, παντρεύτηκε τον Βόλφγκανκ Β΄ κόμη του Μπάρμπυ.
* Κλεόπα 1515-1580, παντρεύτηκε τον Γουλιέλμο κόμη του Σουλτς.
* Ελισάβετ 1516-1568, παντρεύτηκε πρώτα τον Γαβριήλ φον Σαλαμάνκα-Όρτενμπουρκ και μετά τον Κορράδο Β΄ κόμη του Κάστελλ.
* Βερνάρδος Δ΄ 1517-1553, μαργράβος του Μπάντεν-Ντούρλαχ.

Το 1518 απεβίωσε η Ελισάβετ και ο Ερνέστος έκανε το ίδιο έτος γάμο με την Ούρσουλα, κόρη του Γεωργίου του Ρόζενφελτ. Ο γάμος ήταν μοργανατικός και είχαν τέκνα:
* Μαργαρίτα 1519-1571, παντρεύτηκε τον Βόλφγκανκ Β΄ κόμη του Έττινγκεν.
* Σαλώμη απεβ. 1559, παντρεύτηκε το 1540 τον Λαδίσλαο κόμη του Χαγκ.
* Κάρολος Β΄ 1529-1577, μαργράβος του Μπάντεν-Ντούρλαχ.

Το 1538 απεβίωσε η Ούρσουλα και ο Ερνέστος έκανε το 1544 τρίτο γάμο με την Άννα Μπόμπαστ του Χόενχαϊμ. Ο γάμος ήταν μοργανατικός· δεν απέκτησαν απογόνους.

## Πηγές
* Arthur Kleinschmidt (1877), "Ernst (Markgraf von Baden-Durlach)", Allgemeine Deutsche Biographie (ADB) (in German), 6, Leipzig: Duncker & Humblot, pp. 243–244
* Friedrich Wielandt (1959), "Ernst, Markgraf von Baden-Durlach", Neue Deutsche Biographie (NDB) (in German), 4, Berlin: Duncker & Humblot, pp. 605–606
* "Entry". Zedlers Universallexikon. 8. p. 888.
* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, Karlsruhe, 1770, part 4 at Google Books
* Pütter: Ueber Mißheirathen Teutscher Fürsten und Grafen, Göttingen, 1796, σσ. 83–91

## Παραπομπές


Κατηγορία:Οίκος του Τσέρινγκεν
Κατηγορία:Μοργανατικοί γάμοι
Ακρωτήριο Κανάβεραλ

μικρογραφία|Άποψη του ακρωτηρίου από το διάστημα, το 1991.
**Ακρωτήριο Κανάβεραλ** (αγγλικά: *Cape Canaveral*, ισπανικά: Cabo Cañaveral) είναι η ονομασία ακρωτηρίου στα ανατολικά παράλια της Φλόριντα, στη Κομητεία Μπρέβαρντ στις Ηνωμένες Πολιτείες, κοντά στο κέντρο της πολιτείας στην πλευρά της ακτής του Ατλαντικού. **Ακρωτήριο Κένεντι** (Cape Kennedy) ήταν η ονομασία του από το 1963 έως το 1973. Βρίσκεται ανατολικά της νήσου Μέριτ, χωρισμένο από τον ποταμό Μπανάνα. Ανακαλύφθηκε από τον Ισπανό κατακτητή Χουάν Πόνθε ντε Λεόν το 1513.

Αποτελεί μέρος μιας περιοχής γνωστής ως Σπέις Κόουστ, και είναι η περιοχή της πολεμικής αεροπορικής βάσης Κέιπ Κανάβεραλ. Δεδομένου ότι πολλά διαστημικά σκάφη των ΗΠΑ έχουν εκτοξευθεί τόσο από το σταθμό όσο και από το διαστημικό κέντρο Κένεντι στην παρακείμενη νήσο Μέριτ, οι δύο τοποθεσίες ορισμένες φορές συγχέονται μεταξύ τους. Σε εκδήλωση της διαστημικής κληρονομιάς, η Επιτροπή Δημόσιας Υπηρεσίας της Φλόριντα διέθεσε τον κωδικό περιοχής 321 (όπως σε μια αντίστροφη μέτρηση) στην περιοχή του ακρωτηρίου Κανάβεραλ.

Άλλα χαρακτηριστικά του ακρωτηρίου είναι ο φάρος Κέιπ Κανάβεραλ και το Πορτ Κανάβεραλ, ένα από τα πιο πολυσύχναστα λιμάνια κρουαζιέρας στον κόσμο. Η πόλη του Κέιπ Κανάβεραλ βρίσκεται νότια της περιοχής Πορτ Κανάβεραλ. Η λιμνοθάλασσα Μοσκίτο, ο Ινδικός ποταμός, το Εθνικό Καταφύγιο Άγριας Ζωής Νήσου Μέριτ και η Εθνική Παραλία Κανάβεραλ είναι επίσης χαρακτηριστικά αυτής της περιοχής.

## Εικόνες

 1584-Canavaral.jpg|Χάρτης της Φλόριντα του 1584 που απεικονίζει μεταξύ άλλων το ακρωτήριο Κανάβεραλ
 Merritt Island.jpg|Οι βάσεις KSC με λευκό και CCAFS με πράσινο


## Παραπομπές


## Εξωτερικοί σύνδεσμοι

* City of Cape Canaveral, FL

Κατηγορία:Φλόριντα
Κάρολος Β΄ του Μπάντεν-Ντούρλαχ

Ο **Κάρολος Β΄**, γερμ. Karl II (24 Ιουλίου 1529  23 Μαρτίου 1577) από τον Οίκο του Τσέρινγκεν ήταν μαργράβος του Μπάντεν-Ντούρλαχ (1553-1577).

## Βιογραφία
Ήταν ο δευτερότοκος γιος του Ερνέστου, μαργράβου του Μπάντεν-Ντούρλαχ και της Ούρσουλας, κόρης του Βολφ του Ρόζενφελντ. Ο γάμος ήταν μοργανατικός.

Το 1577 απεβίωσε στο Ντούρλαχ σε ηλικία 48 ετών. Επειδή ο πρωτότοκος γιος του είχε αποβιώσει το 1574, τον διαδέχθηκε ο δευτερότοκος Ερνέστος Φρειδερίκος.

## Οικογένεια
Νυμφεύτηκε το 1551 την Κουνιγούνδη των Χόεντσολερν, κόρη του Καζιμίρ, μαργράβου του Βρανδεμβούργου-Μπαϊρόιτ και είχε τέκνο:
* Αλβέρτος 1555-1574, απεβ. 19 ετών.
* Μαρία 1553-1561, απεβ. 8 ετών. 

Το 1558 απεβίωσε η Κουνιγούνδη και ο Κάρολος Β΄ έκανε πέντε μήνες μετά, το ίδιο έτος, δεύτερο γάμο με την Άννα των Βίττελσμπαχ, κόρη του Ρούπρεχτ, δούκα του Παλατινάτου-Φέλντεντς και είχε τέκνα:
* Δωροθέα Ούρσουλα 1559-1583, παντρεύτηκε τον Λουδοβίκο Γ΄, δούκα της Βυρτεμβέργης.
* Ερνέστος-Φρειδερίκος 1560-1604, μαργράβος του Μπάντεν-Ντούρλαχ. Μεταστράφηκε στον Καλβινισμό.
* Ιάκωβος Γ΄ 1562-1590, μαργράβος του Μπάντεν-Χάχμπεργκ. Επέστρεψε στον Καθολικισμό.
* Άννα-Μαρία 1565-1573.
* Ελισάβετ 1570-1611.
* Γεώργιος-Φρειδερίκος 1573-1638, μαργράβος του Μπάντεν-Ντούρλαχ. Έμεινε Λουθηρανός.

## Παραπομπές


## Πηγές
* Hans Jürgen Rieckenberg (1977), "Karl II.", Neue Deutsche Biographie (NDB) (in German), 11, Berlin: Duncker & Humblot, pp. 220–221
* Arthur Kleinschmidt (1882), "Karl II., Markgraf von Baden-Durlach", Allgemeine Deutsche Biographie (ADB) (in German), 15, Leipzig: Duncker & Humblot, pp. 233–237
* Karl Friedrich Vierordt: Geschichte der evangelischen Kirche in dem Großherzogthum Baden, vol. 1, Karlsruhe, 1847, pp 420-441 at Google Books
* Joseph Elble: Die Einführung der Reformation im Markgräflerland und in Hochberg. 1556-1561, in: Freiburger Diözesan-Archiv, vol. 42 (1914), pp. 1–110
* Johann Pflüger: Geschichte der Stadt Pforzheim, Pforzheim, 1989 at Google Books
* Ernst Walter Zeeden: Kleine Reformationsgeschichte von Baden-Durlach und Kurpfalz, Karlsruhe, 1956
* Rudolf Burger: Die Reformation im Markgräflerland, Weil am Rhein, 1984

Κατηγορία:Οίκος του Τσέρινγκεν
Κεντρικό Κρατικό Μουσείο του Καζακστάν

μικρογραφία|Άποψη του μουσείου.
Το **Κεντρικό Κρατικό Μουσείο του Καζακστάν** είναι το μεγαλύτερο μουσείο στο Αλμάτι του Καζακστάν και ένα από τα μεγαλύτερα μουσεία της Κεντρικής Ασίας.

Όταν πρωτοϊδρύθηκε το 1931, το μουσείο βρισκόταν στον Καθεδρικό του Αλμάτι. Μετακινήθηκε σε σύγχρονο κτίριο το 1985 και είναι αξιοθέατο του Αλμάτι.

Το μουσείο στεγάζει τη σημαντικότερη συλλογή των ιστορικών, αρχαιολογικών και σύγχρονων πολιτιστικών και πολιτικών αντικειμένων του Καζακστάν.

## Δείτε επίσης
* Κατάλογος μουσείων του Καζακστάν
* Εθνικό Μουσείο της Δημοκρατίας του Καζακστάν

## Παραπομπές


## Εξωτερικοί σύνδεσμοι
* Ιστοσελίδα του μουσείου λειτουργούμενη από την Ουνέσκο

Κατηγορία:Μουσεία στο Καζακστάν
Κατηγορία:Ιστορικά μουσεία
Κατηγορία:Πολιτισμός του Καζακστάν
Άνω Πολύδροσος Φωκίδας

Η **Άνω Πολύδροσος** ή **Άνω Σουβάλα** ή **Πάνω Σουβάλα** είναι ορεινό χωριό της Παρνασσίδας στον Νομό Φωκίδας σε υψόμετρο 770 μέτρων.

## Γενικά στοιχεία
Η Άνω Πολύδροσος βρίσκεται στις βορειοανατολικές πλαγιές του Παρνασσού και ανατολικά τού χείμαρρου Ξεριά ανάμεσα σε δάσος από έλατα, μηλιές και μαύρη πεύκη. Απέχει 5,5 χλμ. ΝΑ. της Πολυδρόσου, 15 χλμ. ΝΔ. της Αμφίκλειας και 15 χλμ. από το χιονοδρομικό κέντρο Παρνασσού. Το χωριό είναι το καλοκαιρινό θέρετρο των κατοίκων της Πολυδρόσου και από αυτό ήταν οι πρώτοι κάτοικοι της Πολυδρόσου όταν το 1870, μετά από καταστροφικό σεισμό, μετακινήθηκαν σε χαμηλότερο υψόμετρο προς τον κάμπο. 

Η παλιά ονομασία του είναι **Άνω Σουβάλα** και σύμφωνα με ορισμένους προέρχεται από την τουρκική λέξη *«σουβάλα»* που σημαίνει *«πολύ νερό»* ενώ σύμφωνα με άλλους έχει σλαβική προέλευση από λέξη που σημαίνει *«κοίλωμα με γύρω βουνά»*, που χαρακτηρίζει την ευρύτερη περιοχή. Σύμφωνα με το σχέδιο Καλλικράτης ανήκει στη δημοτική ενότητα Παρνασσού που υπάγεται στο Δήμο Δελφών και σύμφωνα με την απογραφή 2021 έχει πληθυσμό 13 κατοίκους. Ως ξεχωριστός οικισμός αναγνωρίστηκε για πρώτη φορά το 1940 και προσαρτήθηκε στην τότε κοινότητα Πολυδρόσου.

## Πληθυσμός

## Αξιοθέατα
Αξιοθέατά της είναι η εκκλησία της Παναγίας Κυρίας των Αγγέλων ή Κυργιάς, η χαράδρα του Ξεριά με τη  σπηλιά της «Κοντύλως», που είναι επισκέψιμη και έχει φυσικό διάκοσμο από σταλακτίτες και σταλαγμίτες. Στο λόφο πάνω από τις πηγές της Αλεγούσας υπάρχει σπηλαιοβάραθρο, που απαιτεί την τεχνική της καταρρίχησης. Από την Άνω Σουβάλα περνούν το ευρωπαϊκό μονοπάτι Ε4 και το εθνικό Ε22 που είναι ιδανικά για πεζοπορικές διαδρομές αλλά και για downhill από ποδηλάτες καθώς κάποια μέρη τους είναι ειδικά διαμορφωμένο με ράμπες για άλματα ποδηλάτων.

## Πηγές
* Εγκυκλοπαίδεια Πάπυρος Λαρούς Μπριτάννικα, 1992, 2006 (ΠΛΜ)
* Εγκυκλοπαίδεια Πάπυρος Λαρούς, 1964 (ΠΛ) 

## Εξωτερικοί Σύνδεσμοι
* Άνω Σουβάλα από το ιστολόγιο: polydrososparnassou.blogspot.gr

## Παραπομπές


Κατηγορία:Χωριά της περιφερειακής ενότητας Φωκίδας
Ανω Πολυδροσος
Κατηγορία:Παρνασσός
Higher Ground (τραγούδι, Ράσμουσεν)

Το "**Higher Ground**" είναι τραγούδι από τον Δανό τραγουδιστή Ρασμούσεν. Το τραγούδι εκπροσώπησε τη Δανία στη Eurovision 2018 όπου ήταν 9ο στον τελικό με 226 βαθμούς.

## Παραπομπές




Κατηγορία:Διαγωνισμός Τραγουδιού Eurovision 2018
Κατηγορία:Τραγούδια του 2018
Ράσμουσεν (τραγουδιστής)

Ο **Τζόνας Φλονταγκέρ Ρασμούσεν** (Jonas Flodager Rasmussen, 21 Ιανουαρίου 1985-), γνωστός ως **Ρασμούσεν**, είναι Δανός τραγουδιστής και ηθοποιός. Εκπροσώπησε τη Δανία στη Eurovision 2018 με το τραγούδι "Higher Ground", το οποίο ήρθε 9ο στον τελικό του διαγωνισμού με 226 βαθμούς.

## Πρώτα χρόνια και προσωπική ζωή
Γεννήθηκε στο Viborg. Ζει στο Langå με τη γυναίκα του και δύο παιδιά. Σπούδασε δραματουργία και μουσική στο Πανεπιστήμιο του Aarhus και εργάζεται ως δάσκαλος τόσο στη Σχολή Καλών Τεχνών της Πολιτιστικής Σχολής Viborg όσο και στην Εκπαίδευση του Θεάτρου Aarhus.

## Καριέρα
Ο Rasmussen είναι ο τραγουδιστής και ο frontman της δεκαετίας του 1980 της Hair Metal Heröes, η οποία εκτελεί διασκευές τραγουδιών από καλλιτέχνες όπως οι Elton John, ABBA και οι Rugsted & Kreutzfeldt. Έχει επίσης εργαστεί ως σκηνικός ηθοποιός, ερμηνεύοντας σε σκηνικά παραγωγές μουσικών έργων όπως το West Side Story στο Aarhus και στο Holstebro. Τον Ιανουάριο του 2018, επιβεβαιώθηκε ότι θα συμμετέχει στο Dansk Melodi Grand Prix 2018 με το τραγούδι "Higher Ground". Ο Ρασμούσεν κέρδισε το διαγωνισμό στις 10 Φεβρουαρίου και εκπροσώπησε τη Δανία στη Eurovision 2018 στη Λισαβόνα, όπου ήταν 9ος στον τελικό με 226 βαθμούς.
## Δισκογραφία
### Singles

## Παραπομπές

## Επιπλέον λινκ

Κατηγορία:Συμμετέχοντες στο διαγωνισμό τραγουδιού Eurovision με τη Δανία
Κατηγορία:Διαγωνισμός Τραγουδιού Eurovision 2018
Κατηγορία:Συμμετέχοντες στη Eurovision
Κατηγορία:Δανοί τραγουδιστές
Κατηγορία:Δανοί ηθοποιοί θεάτρου
Storm (τραγούδι της SuRie)

Το "**Storm**" είναι ένα τραγούδι ερμηνευμένο από την τραγουδίστρια SuRie, και εκπροσώπησε το Ηνωμένο Βασίλειο στη Eurovision 2018. Το τραγούδι γράφτηκε και συντέθηκε από την Νικόλ Μπλερ, την Τζιλ Λιούις και τον Σιν Χάργκριβ. Πρόκειται για μια χορευτική μπαλάντα για το πως οι δύσκολες στιγμές είναι προσωρινές.

## Eurovision

Η SuRie ανακοινώθηκε ως ο Βρετανός εκπρόσωπος για τη Eurovision 2018 στις 7 Φεβρουαρίου 2018, αφού επιλέχθηκε να εκπροσωπήσει το Ηνωμένο Βασίλειο στο Eurovision: You Decide. Το Ηνωμένο Βασίλειο θα εκτελέσει το τραγούδι του στον τελικό της Eurovision στις 12 Μαΐου 2018. Το Ηνωμένο Βασίλειο συμμετέχει κατευθείαν στον τελικό, ως μέλος των Μεγάλων Πέντε. Το τραγούδι ήρθε 24ο στον τελικό.

## Παραπομπές


Κατηγορία:Διαγωνισμός Τραγουδιού Eurovision 2018
Κατηγορία:Τραγούδια του 2018
Κατηγορία:Singles του 2018
Πανελλήνιο πρωτάθλημα κλειστού στίβου ανδρών 2018

Το **32ο [[Πανελλήνιο πρωτάθλημα κλειστού στίβου ανδρών]]**, διοργανώθηκε στις 10 και 11 Φεβρουαρίου 2018 στο Στάδιο Ειρήνης και Φιλίας. Πρωταθλητής αναδείχθηκε για όγδοη φορά στην ιστορία του ο Ολυμπιακός.

## Νικητές

Πηγή: 

## Ομαδική βαθμολογία
Βαθμολογήθηκαν συνολικά 55 σωματεία.

Πηγή: 


File:WK040202 polsstok karalis.jpg|Εμμανουήλ Καραλής. Χρυσό μετάλλιο στο επί κοντώ.
File:Aléxandros Papamihaíl 1.JPG|Αλέξανδρος Παπαμιχαήλ. Χρυσό μετάλλιο στα 5.000 μ. βάδην.


## Πηγές
* ΣΕΓΑΣ: 32ο πρωτάθλημα κλειστού. 2η ημέρα. Αποτελέσματα και βαθμολογίες
* ΣΕΓΑΣ

## Παραπομπές


Κλειστου στιβου ανδρων
Κατηγορία:Στίβος το 2018
Κατηγορία:Διοργανώσεις στίβου στον Πειραιά
Zibbz

Οι **Zibbz** (στυλιστικά ως **ZiBBZ**) είναι Ελβετικό ντουέτο από τους συγγενείς Κορίν Γκφέλλερ και Στέφαν Γκφέλλερ. Θα εκπροσωπήσουν την Ελβετία στη Eurovision 2018 με το τραγούδι "Stones". Είναι από τη Ζυρίχη αλλά έχουν ως βάση το Λος Άντζελες.

## Βιογραφία
Οι Zibbz ιδρύθηκαν το 2008 από τα αδέλφια Corinne "Coco" Gfeller (φωνητικά) και Stefan "Stee" Gfeller (τύμπανα, πληκτρολόγιο). Το όνομα "zibbz" είναι μια τροποποίηση της αγγλικής λέξης "αδέλφια".

Από το 2011, η Coco και ο Stee έχουν χωρίσει το χρόνο μεταξύ Ελβετίας και Λος Άντζελες. Μεταξύ 2011 και 2015, η μπάντα είχε τη δική της εβδομαδιαία εκπομπή πραγματικότητας για τη ζωή τους στο Λος Άντζελες και το δρόμο προς την επιτυχία στη μουσική βιομηχανία στο ελβετικό τηλεοπτικό κανάλι Joiz. Το πρώτο τους άλμπουμ Ready; Πηγαίνω! κυκλοφόρησε το 2013 και κορυφώθηκε στον αριθμό 14 στα επίσημα ελβετικά διαγράμματα λευκωμάτων. Το 2017, το δεύτερο άλμπουμ στούντιο It Takes A Village, το οποίο ήταν αυτοπαραγωγό, κορυφώθηκε στον αριθμό 11 στα επίσημα ελβετικά διαγράμματα λευκωμάτων. Δημιούργησαν τραγούδια που χρησιμοποιούνται σε διαφημίσεις για την Ragusa και τη Subaru και έγραψαν το επίσημο τραγούδι για το Παγκόσμιο Πρωτάθλημα Ποδοσφαίρου Ανδρών του 2012 στη Ζυρίχη.

Το Φεβρουάριο του 2018, οι Zibbz επιλέχθηκαν για να εκπροσωπήσουν την Ελβετία με το τραγούδι τους "Stones" στο διαγωνισμό τραγουδιού της Eurovision 2018 στη Λισαβόνα. Το τραγούδι ήταν 13ο στον ημιτελικό και απέτυχε να προκριθεί στον τελικό του διαγωνισμού.

## Μέλη
### Κορίν Γκφέλερ
Η Κορίν "Κόκο" Γκφέλερ, γ.  είναι η τραγουδίστρια του ντουέτου. Εκπαιδεύτηκε στις Τέχνες του Λάιντε στο Λονδίνο.  

Η Gfeller έχει επίσης φωνάξει για πολυάριθμους καλλιτέχνες όπως ο Gölä, ο Bligg, ο Carlos Leal, ο Bastian Baker, ο DJ Antoine και οι Bellamy Brothers. Έχει εργαστεί επίσης σε ραδιοφωνικά κουδούνια για RTL, FFN, SAW, Radio Munot, Radio Fribourg και αποτελεί αναπόσπαστο κομμάτι της μπάντας του ελβετού τραγουδιστή Gölä για περισσότερα από δέκα χρόνια.

Η Gfeller έχει εμφανιστεί με πολλούς μουσικούς υψηλού προφίλ, μεταξύ των οποίων οι Donna Summer, Prince, The Sessions Band, Τριάντα δευτερόλεπτα στον Άρη, LP, Marc Storace, Scott Weiland και ήταν ο τραγουδιστής της Βασιλείας Tattoo 2010 και 2017, Art on Ice. Ευρωπαϊκό σκέλος του We Will Rock You: Περιήγηση της 10ης επετείου από την Βασίλισσα.

### Στέφαν Γκφέλερ
Ο Στέφαν "Στέε" Γκφέλερ, γ. , είναι ο ντράμερ του ντουέτου, κιμπορτίστας και παραγωγός. Από το 2003 έως το 2007, σπούδασε μουσική στο Winterthur όπου ολοκλήρωσε το δίπλωμα SMPV. Εκτός των Zibbz, ο Gfeller εργάστηκε επίσης ως ντράμερ και παραγωγός για μια σειρά διαφορετικών καλλιτεχνών, μεταξύ των οποίων οι Gölä και Bastian Baker. Επιπλέον, ο Gfeller είναι μέλος ενός συλλογικού ορχήστρας τυμπανών ορχήστρας punk.

## Δισκογραφία
### Άλμπουμ
*Ready? Go!
*It Takes a Village

### Singles
*"Www.Ahh!"
*"One Shot"
*"Wake Up!"
*"Neonlights"
*"Dynamite Blonde"
*"Undone"
*"Run"
*"Stones"

## Παραπομπές

Κατηγορία:Ελβετικά μουσικά συγκροτήματα
Κατηγορία:Διαγωνισμός Τραγουδιού Eurovision 2018
Κατηγορία:Συμμετέχοντες στο διαγωνισμό τραγουδιού Eurovision με την Ελβετία
Κατηγορία:Συμμετέχοντες στη Eurovision
Stones (τραγούδι των Zibbz)

Το "**Stones**" είναι τραγούδι από το ελβετικό ντουέτο Zibbz. Το τραγούδι κυκλοφόρησε ως ψηφιακή λήψη στις 9 Ιανουαρίου 2018 από τη δισκογραφική 6003 Records και γράφτηκε από τους Zibbz μαζί με τον Καναδό τραγουδοποιό Λαουρέλ Μπάρκερ. Εκπροσώπησε την Ελβετία στη Eurovision 2018 αλλά απέτυχε να προκριθεί στον μεγάλο τελικό του διαγωνισμού.

## Eurovision

Στις 9 Ιανουαρίου 2018, οι Zibbz ανακοινώθηκαν ως μία από τις έξι συμμετοχές του *ESC 2018 – Die Entscheidungsshow*, του Ελβετικού εθνικού τελικού για τη Eurovision 2018. Ο τελικός έλαβε χώρα στις 4 Φεβρουαρίου 2018 και το "Stones" ανακοινώθηκε το νικητήριο τραγούδι αφού έλαβε τους περισσότερους βαθμούς και από τη διεθνή κριτική επιτροπή και από το Ελβετικό κοινό. Τώρα, θα εκπροσωπήσει την Ελβετία στη Eurovision 2018.

Το τραγούδι έλαβε μέρος στον πρώτο ημιτελικό στις 8 Μαΐου 2018 στη Λισαβόνα της Πορτογαλίας.

## Ιστορικό κυκλοφορίας

## Παραπομπές

Κατηγορία:Διαγωνισμός Τραγουδιού Eurovision 2018
Κατηγορία:Τραγούδια του 2018
Κατηγορία:Singles του 2018
Λιβάδι Φωκίδας

Το **Λιβάδι** είναι είναι ακατοίκητος οικισμός του Δήμου Δελφών, στην Παρνασσίδα της Περιφερειακής Ενότητας Φωκίδας. 

## Γενικά στοιχεία
Βρίσκεται προς τα όρια με την Περιφερειακή Ενότητα Φθιώτιδας, στις πλαγιές του Παρνασσού σε υψόμετρο 880 μέτρων. Απέχει περίπου 8 χιλιόμετρα νοτιοανατολικά της Πολυδρόσου και 17 χιλιόμετρα νοτιοδυτικά της Αμφίκλειας. 

Ως οικισμός αναφέρεται επίσημα, για πρώτη φορά το 2001 να απογράφεται στο τότε Τοπικό Διαμέρισμα Πολυδρόσου του τότε δήμου Παρνασσού. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί την Πολύδροσο και την Άνω Πολύδροσο αποτελούν την κοινότητα Πολυδρόσου που ανήκει στη δημοτική ενότητα Παρνασσού του Δήμου Δελφών και σύμφωνα με την απογραφή 2021 δεν απογράφηκε κάτοικος, με την απογραφή του 2011 ήταν 1 μόνο κάτοικος ενώ με αυτήν του 2001 ήταν 5.

## Παραπομπές


Κατηγορία:Χωριά της περιφερειακής ενότητας Φωκίδας
Λιβαδι
Κατηγορία:Παρνασσός
Αλαταριές Φωκίδας

Οι **Αλαταριές** είναι ακατοίκητος οικισμός της Παρνασσίδας στον Νομό Φωκίδας. Το χωριό βρίσκεται στα ανατολικά όρια του νομού, στην επαρχιακή οδό Αράχωβας - Επταλόφου και απέχει περίπου 27 χιλιόμετρα Β.-ΒΔ. της Αράχωβας και 2 χιλιόμετρα ΝΑ. της Επταλόφου σε υψόμετρο 1.050 μέτρων. Το χωριό πήρε το όνομά του από τις αλαταριές των κτηνοτρόφων της περιοχής. *«Αλαταριά»* λέγεται η μεγάλη επίπεδη πέτρα που πάνω της βάζουν το αλάτι με το οποίο τρέφουν, όταν χρειαστεί, τα ζώα τους και συνήθως βρίσκονται κοντά σε πηγές. Σύμφωνα με το σχέδιο Καλλικράτης, μαζί την Επτάλοφο, τον Ζαμπειό και τον Ιταμό συναποτελούν την τοπική κοινότητα Επταλόφου που ανήκει στη δημοτική ενότητα Παρνασσού του Δήμου Δελφών και σύμφωνα με την απογραφή 2021 δεν είχε μόνιμους κατοίκους.

## Πληθυσμός

## Παραπομπές


Κατηγορία:Δήμος Δελφών
Κατηγορία:Χωριά της περιφερειακής ενότητας Φωκίδας
Ερρίκος του Αλμαίν

Ο **Ερρίκος του Αλμαίν** (*Henri d'Almayne*, 2 Νοεμβρίου 1235 - 13 Μαρτίου 1271) από τον Οίκο του Ανζού ήταν γιος τού Ριχάρδου της Κορνουάλης και της Ισαβέλλας Μαρσάλ. Το προσωνύμιο *"Αλμαίν"* (γαλλ. Allemagne = Γερμανία) τού δόθηκε από τούς αριστοκρατικούς κύκλους της Βρετανίας, και έχει σχέση με την εκλογή τού πατέρα του στη θέση τού βασιλιά της Γερμανίας.

## Βιογραφία
Ο Ερρίκος χρίστηκε ιππότης μετά τη στέψη τού πατέρα του στο Άαχεν στις 17 Μαΐου 1257, σύμφωνα με τα Γερμανικά έθιμα. Οι θείοι του ήταν ο Ερρίκος Γ΄ της Αγγλίας και ο Σιμόν ντε Μοντφόρντ. Βρέθηκαν σε εμφύλια σύγκρουση στον *"Α΄ Πόλεμο των Βαρόνων"*. Ο Ερρίκος αφού άλλαξε στάση πολλές φορές, τελικά υποστήριξε τους βασιλικούς, και ήταν ένας από τους ομήρους στη *μάχη του Λιους* (1264). Κρατήθηκε στο Γουόλινγκφορντ, και στη συνέχεια ελευθερώθηκε.

Συμμετείχε στην Η΄ Σταυροφορία (1268). Ο εξάδελφός του Εδουάρδος Α΄ της Αγγλίας τον έστειλε από τη Σικελία στη Γασκώνη, μετά τις ταραχές που είχαν αρχίσει στην περιοχή, για να κλείσει ειρήνη. Επέστρεψε με τον Φίλιππο Γ΄ της Γαλλίας και τον Κάρολο τον Ανδεγαυό.

## Δολοφονία
Ο Ερρίκος δολοφονήθηκε στο Βιτέρμπο στις 13 Μαρτίου 1271 από τα εξαδέλφια του Γκυ και Σίμωνα τον Νεώτερο, γιο του Σίμωνα 6ου κόμη του Λέστερ, για εκδίκηση, λόγω τού αποκεφαλισμού τού πατέρα τους και τού μεγαλύτερου αδελφού τους στη *"μάχη του Ιβσάμ"*. Η πράξη αναφέρεται από τον Δάντη, που τοποθέτησε τον Γκυ του Μονφόρ στον 7ο κύκλο της Κόλασης, στο έργο του Θεία Κωμωδία που έγραψε 40 χρόνια μετά το τέλος τού Ερρίκου. Ο Ερρίκος τάφηκε στο αβαείο του Χάιλ.

Ο Ερρίκος νυμφεύτηκε την Κωνσταντία του Μπεάρν, τη μεγαλύτερη από της τέσσερις κόρες του Γκαστόν Ζ΄ υποκόμη του Μπεάρν στο κάστρο του Ουίνδσορ στις 5 Μαΐου 1269. Δεν απέκτησε παιδιά και ο ετεροθαλής αδελφός του Εδμόνδος έλαβε τούς τίτλους τού πατέρα τους.

## Πρόγονοι





## Παραπομπές


## Πηγές
*Goldsmith, Oliver, The history of England, from the earliest times to the death of George II, London, 1800.
*Maddicott, J. R., Simon de Montfort, Cambridge University Press, 1994.
*Prestwich, Michael, Edward I, Methuen London Ltd, 1988.
*Treharne, Reginald Francis, and Ivor John Sanders, Documents of the baronial movement of reform and rebellion, 1258-1267, Oxford University Press, 1973.
*Tyerman, Christopher, England and the Crusades, 1095-1588, University of Chicago Press, 1988.

## Εξωτερικοί σύνδεσμοι
*Ριχάρδος, κόμης της Κορνουάλης

Κατηγορία:Οίκος των Πλανταγενετών
Υδροφθοροϋπεροξείδιο

Το **υδροφθορ(ο)ϋπεροξείδιο** (αγγλικά *fluorohydroperoxide*) είναι ανόργανη χημική ένωση, που περιέχει υδρογόνο, οξυγόνο και φθόριο, με μοριακό τύπο **HFO<sub>2</sub>**. Ανήκει στα ανόργανα «θυγατρικά» υπεροξείδια. Τυπικά προκύπτει από το «μητρικό» υπεροξείδιο του υδρογόνου (H2O2), αν αντικατασταθεί ένα άτομο υδρογόνου από ένα άτομο φθορίου.

## Δομή
Το μόριο του υδροφθοροϋπεροξειδίου περιέχει συνολικά τέσσερα (4) άτομα από τρία (3) διαφορετικά χημικά στοιχεία. Συνγκεκριμένα αποτελείται από ένα (1) άτομο υδρογόνου, δύο (2) άτομα οξυγόνου και ένα (1) φθορίου. Ο μοριακός τύπος της ένωσης γράφεται **FHO<sub>2</sub>**, αν τα χημικά στοιχεία που την αποτελούν γραφούν κατ' αλφαβητική σειρά, **HFO<sub>2</sub>**, αν μπει πρώτα το υδρογόνο και τα υπόλοιπα μπουν κατ' αλφαβητική σειρά και **HO<sub>2</sub>F**, αν τα χημικά στοιχεία μπουν κατά σειρά αύξουσας ηλεκτραρνητικότητας. Ο τελευταίος τύπος συμπίπτει με τη γραμμική περιγραφή της μοριακής δομής, δηλαδή τα τέσσερα (4) άτομα της ένωσης συνδέονται κατά σειρά ως εξής: **H-O-O-F**, σε επίπεδη τεθλασμένη γωνιακή διάταξη. Μπορεί να θεωρηθεί ότι το μόριο της ένωσης αποτελείται από δύο (2) ομάδες: Ένα υδροξύλιο (OH) και ένα φθοροξύλιο (OF). Συνολικά περιέχει τρεις (3) ομοιπολικούς δεσμούς: H-O, O-O και O-F. Η ένωση μπορεί να σχηματίσει διαμοριακούς δεσμούς υδρογόνου, περιέχοντας μάλιστα ένα (1) δότη (H) και τρεις (3) δέκτες (O, O, F).

## Αναφορές και σημειώσεις


Κατηγορία:Ανόργανες ενώσεις φθορίου
Κατηγορία:Ασταθείς ενώσεις
Κατηγορία:Υπεροξείδια
Κατηγορία:Ενώσεις υδρογόνου
Παμφυλία Ταναϊλίδη

Η **Παμφυλία Ταναϊλίδη**  (**, γεννημένη το 1891 στο Μπασκάντ - απεβίωσε στις 15 Οκτωβρίου 1937 στο Μπακού) ήταν ηθοποιός από το Αζερμπαϊτζάν ελληνοποντιακής καταγωγής.

## Βιογραφικά στοιχεία
Γεννήθηκε στον ορεινό χωριό Μπασκάντ στο ουγιέζντ του Ζανγκεζούρ στο κυβερνείου της Ελιζαμπέταπολ της Ρωσικής Αυτοκρατορίας (σήμερα Μουσκ στην επαρχία Σιουνίκ της Αρμενίας) με την καταγωγή των γονέων της να είναι από το Καρς της σημερινής Τουρκίας. Πρωτοεμφανίστηκε στη σκηνή το 1905 στην Τιφλίδα όπου συμμετείχε σε διάφορους θιάσους. Στα πρώτα της βήματα, συμμετείχε σε παραστάσεις γνωστών δραματουργών, όπως του Ουζεγίρ Χατζιμπέγιοφ, του Ζαφάρ Ζάμπαρλι, του Ουίλλιαμ Σαίξπηρ και πολλών άλλων, τόσο στα αζερικά όσο και στα ελληνικά. Το 1917, περιόδευσε μαζί με άλλους γνωστούς Αζέρους ηθοποιούς της εποχής στο Ιράν. Το 1919, ήταν η χρονιά που ρόλος έγινε ευρύτερα γνωστή λόγω της ερμηνείας στον ρόλο της "*Asya*" στο έργο του Χατζιμπέγιοφ "*Arshin Mal Alan*". Το 1924, εγκαταστάθηκε μόνιμα στο Μπακού και εργάστηκε στο Κρατικό Δραματικό Θέατρο του Αζερμπαϊτζάν. Αργότερα, συμμετείχε στις ταινίες "*Ismat*" (1934) και "*Almaz"* (1936).

Το 1937, η Σοβιετική Κυβέρνηση την κατηγόρησε ότι λειτουργούσε ως πράκτορας του Ιράν. Η στενή της φιλία με την Γκοβχάρ Χατζίεβα, μιας Αζέρας συναδέλφου της που είχε μεταναστεύσει το 1920 στο Ιράν, καθώς και με τον Αχμέτ Τρίνιτς, έναν δημοσιογράφο γεννημένο στην Αλβανία που φυλακίστηκε το 1936 και αυτοκτόνησε τον επόμενο χρόνο, αρκούσε για να τεκμηριώσει την κατηγορία της κατασκοπείας και στην ίδια. Μετά από δεκαπεντάλεπτη δίκη, καταδικάστηκε με την εσχάτη των ποινών και τυφεκίστηκε από εκτελεστικό απόσπασμα στις 15 Οκτωβρίου 1937. Ο τόπος ταφής της παραμένει ακόμα και σήμερα άγνωστος. Μετά θάνατον, το 1957, η Παμφυλία Ταναηλίδη απαλλάχθηκε των κατηγοριών.

Θεωρείται ότι υπήρξε θύμα της Μεγάλης Εκκαθάρισης εναντίον του πληθυσμού ελληνικής καταγωγής στην περιοχή του Καυκάσου. Υπήρξε δεινή ομιλήτρια τέσσερα γλωσσών, όπως ποντιακά ελληνικά, αζέρικα, τούρκικα και γεωργιανά. Υπήρξε φανατική καπνίστρια, ενώ σύμφωνα με τον ποιητή Σουλεϊμάν Ρουστάμ, ένας από τους λόγους που οδήγησαν τις αρχές στη σύλληψή της, ήταν η προτίμηση που είχε η ίδια στα ιρανικά τσιγάρα, εν αντιθέσει με τα σοβιετικά, που τα θεωρούσε ευτελή.

## Παραπομπές


Κατηγορία:Αζέρες ηθοποιοί θεάτρου
Κατηγορία:Αζέροι καλλιτέχνες του 19ού αιώνα
Κατηγορία:Αζέροι καλλιτέχνες του 20ού αιώνα
Κατηγορία:Έλληνες του Αζερμπαϊτζάν
Κατηγορία:Ποντιακός Ελληνισμός
Κατηγορία:Θύματα της Μεγάλης Εκκαθάρισης
Η Χιονάτη και οι επτά νάνοι (soundtrack)

***Η Χιονάτη και οι επτά νάνοι***, το soundtrack της ομότιτλης ταινίας της Disney του 1937, ήταν το πρώτο εμπορικό soundtrack ταινίας. Κυκλοφόρησε το 1938 ως *Τραγούδια από τη Χιονάτη και τους επτά νάνους της Walt Disney* και από τότε έχει δει πολλές επεκτάσεις και επανεκδόσεις.

## Τραγούδια
Τα τραγούδια της ταινίας γράφτηκαν από τους Φρανκ Τσόρτσιλ, Λάρι Μόρεϊ και Λι Χαρλάιν. Τη μουσική επένδυση συνέθεσαν οι Πολ Σμιθ και Λι Χαρλάιν.

#"I'm Wishing" - Αντριάνα Κασελότι
#"One Song" - Χάρι Στόκγουελ
#"With a Smile and a Song" - Αντριάνα Κασελότι
#"Whistle While You Work" - Αντριάνα Κασελότι
#"Heigh-Ho" - Χορωδία των Νάνων (Ρόι Άτγουελ, Πίντο Κόλβιγκ, Μπίλι Γκίλμπερτ, Ότις Χάρλαν & Σκότι Μάτρο)
#"Bluddle-Uddle-Um-Dum (The Dwarfs' Washing Song)" - Χορωδία των Νάνων (Ρόι Άτγουελ, Πίντο Κόλβιγκ, Μπίλι Γκίλμπερτ, Ότις Χάρλαν & Σκότι Μάτρο)
#"The Dwarfs' Yodel Song (The Silly Song)" - Χορωδία των Νάνων (Ρόι Άτγουελ, Πίντο Κόλβιγκ, Μπίλι Γκίλμπερτ, Ότις Χάρλαν & Σκότι Μάτρο)
#"Someday My Prince Will Come" - Αντριάνα Κασελότι
#"Heigh-Ho (Επανάληψη)" - Χορωδία των Νάνων
#"One Song (Επανάληψη)" - Χάρι Στόκγουελ και Χορωδία
#"Someday My Prince Will Come" (Επανάληψη)" - Χορωδία

### Τραγούδια που δεν χρησιμοποιήθηκαν στην ταινία
Δύο τραγούδια γράφτηκαν αλλά δεν χρησιμοποιήθηκαν στην ταινία:
*"Music in Your Soup"  (η σκηνή που συνόδευε το τραγούδι είχε εικονογραφηθεί πλήρως, αλλά δεν ζωγραφίστηκε πριν κοπεί από την ταινία)
*"You're Never Too Old to Be Young" (αντικαταστήθηκε από το "The Silly Song")

## Κυκλοφορίες
### Αυθεντική κυκλοφορία
Το soundtrack εκδόθηκε για πρώτη φορά ως συλλογή (Victor J-8) τριών 78rpm δίσκων. Κάθε ένας από τους δίσκους έγινε επιτυχία και έφτασε το Top 10 ταυτοχρόνως τον Φεβρουάριο του 1938.

#### Λίστα κομματιών
*Δίσκος 1 (Victor 25735)
**Πλευρά 1: "With a Smile and a Song"
**Πλευρά 2: "Dig-a-Dig Dig" & "Heigh Ho"
*Δίσκος 2 (Victor 25736)
**Πλευρά 3: "I'm Wishing" & "One Song"
**Πλευρά 4: "Whistle While You Work"
*Δίσκος 3 (Victor 25737)
**Πλευρά 5: "Dwarfs' Yodel Song"
**Πλευρά 6: "Some Day My Prince Will Come"

### Τρέχουσα κυκλοφορία
#### Λίστα κομματιών
250px|thumb|right|Εξώφυλλο soundtrack της νεότερης κυκλοφορίας

## Παραπομπές


Κατηγορία:Soundtrack ταινιών
Κατηγορία:Soundtracks της Walt Disney Records
Βερθόλδος Α΄ του Τσέρινγκεν

Ο **Βερθόλδος Α΄** (γερμ.: *Berthold II*, 1000 - 6 Νοεμβρίου 1078) από τον Οίκο του Τσέρινγκεν ήταν δούκας της Καρινθίας (1061-1077). Είναι ο γενάρχης του Οίκου.

## Βιογραφία
Ήταν μάλλον απόγονος του Μπέρτολντ (ή Μπέτσελιν) φον Φίλλινγκεν από τη Σουαβία, κόμη στην περιοχή του Μπράισγκαου και συγγενούς των Αχαλολφιδών. Ο Μπέρτολντ σκοτώθηκε το 982 στη μάχη του Στίλο εναντίον του εμίρη των Καλμπιδών της Σικελίας.

Το 1078 απεβίωσε στο κάστρο Λίμπουργκ, στο Βάιλχαϊμ της Σουαβίας και τάφηκε στο αββαείο Χίρσαου.

## Οικογένεια
Νυμφεύτηκε σε πρώτο γάμο τη Ρίχβαρα, μάλλον απόγονο του Κορράδου Β΄ των Σαλίων, δούκα της Καρινθίας και είχε τέκνα:
* Χέρμαν Α΄ π. 1040-1074, μαργράβος του Μπάντεν.
* Μπέρτολντ Β΄ π. 1050-1111, δούκας της Σουαβίας.
* Γκέμπχαρντ π. 1040-1110, επίσκοπος της Κωνσταντίας.
* Λιούτγκαρντ απεβ. περ. 1119, παντρεύτηκε τον Ντίπολντ Β΄, μαργράβο του Φόμπουργκ. Γιος της ήταν ο:
** Ντίπολντ Γ΄ π. 1079-1146, μαργράβος του Φόμπουργκ.
* Ριχίντσα, παντρεύτηκε τον Ροδόλφο κόμη του Φρίκινγκεν και μετά τον Λουδοβίκο του Ζίγκμαρινγκεν του Οίκου του Χέλφενσταϊν.

Σε δεύτερο γάμο νυμφεύτηκε τη Βεατρίκη, κόρη του Λουδοβίκου του Μουσόν, με την  οποία απέκτησε μία κόρη:
* Ματθίλδη του Τούργκαου

## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.
* Robinson, I.S. (1999). Henry IV of Germany 1056-1106. Cambridge University Press.

## Παραπομπές


Κατηγορία:Οίκος του Τσέρινγκεν
Εθνική Τράπεζα του Τατζικιστάν

Η **Εθνική Τράπεζα του Τατζικιστάν** (τατζικικά: Бонки миллии Тоҷикистон) είναι η κεντρική τράπεζα του Τατζικιστάν.

Η Τράπεζα ασχολείται με την ανάπτυξη πολιτικών για την προώθηση της οικονομικής ένταξης και είναι μέλος της Συμμαχίας για τη Χρηματοοικονομική Ενσωμάτωση. Οι καταθέσεις στην Εθνική Τράπεζα του Τατζικιστάν κατά το πρώτο εξάμηνο του 2013 ανήλθαν σε 1.09 εκατ. δολάρια, αύξηση πάνω από 17% σε σχέση με την αντίστοιχη περίοδο του 2012.

## Δείτε επίσης
* Οικονομία του Τατζικιστάν
* Τατζικικό σομόνι

## Παραπομπές


## Εξωτερικοί σύνδεσμοι
*    (τατζικικά)

Κατηγορία:Οικονομία του Τατζικιστάν
Τατζικισταν
Γκέμπχαρντ Γ΄ της Κωνσταντίας

Ο **Γκέμπχαρντ Γ΄** (γερμ.: *Gebhard*, περίπου 1040 - 12 Νοεμβρίου 1110) ήταν χριστιανός επίσκοπος της Κωνσταντίας. Στην Έριδα της Περιβολής έλαβε το μέρος του Πάπα και ήταν εναντίον του βασιλιά της Γερμανίας. Προερχόταν από τον Οίκο του Τσέρινγκεν.

## Βιογραφία
Ήταν ο τρίτος γιος του Μπέρτολντ Β΄, δούκα της Καρινθίας και αδελφός του Μπέρτολντ Β΄, δούκα της Σουαβίας.

Για ένα διάστημα έγινε κοσμήτορας του Συλλόγου του καθεδρικού του Κάντεν. Έπειτα εισήλθε στη μονή Βενεδικτίνων του Χίρσαου και το 1084 ο παπικός απεσταλμένος Όθων της Όστιας τον χειροτόνησε επίσκοπο της Κωνσταντίας. Την έδρα κατείχε ο Όθων Α΄ επίσκοπος του βασιλιά τη Γερμανίας. Αν και ο Πάπας Γρηγόριος Ζ΄ είχε αφορίσει και καθαιρέσει τον Όθωνα Α΄, αυτός κρατούσε τη θέση με τη δύναμη των όπλων· μάλιστα το 1085 έκανε Σύνοδο, όπου καθαίρεσε τον Γκέμπχαρντ και άλλους 14 επισκόπους πιστούς στον Πάπα. Όμως το 1086 απεβίωσε και ο Γκέμπχαρντ μπόρεσε να αναλάβει τη θέση του.

Αναμόρφωσε τη μονή Πετερσχάουζεν και την επάνδρωσε με μοναχούς από το Χίρσγκαου. Το 1089 εγκαινίασε το νέο καθεδρικό της Κωνσταντίας, ο οποίος κτίσθηκε στη θέση αυτού, που είχε καταπέσει το 1052.

## Παραπομπές


## Πηγές
* Herbermann, Charles, ed. (1913). "Gebhard (III) of Constance". Catholic Encyclopedia. New York: Robert Appleton.

Κατηγορία:Οίκος του Τσέρινγκεν
Κατηγορία:Επίσκοποι του 11ου αιώνα
Βερθόλδος Β΄ του Τσέρινγκεν

Ο **Βερθόλδος Β΄**, γερμ. Berthold II (π. 1050 - 12 Απριλίου 1111) από τον Οίκο του Τσέρινγκεν ήταν δούκας της Σουαβίας (1092-98) και του Τσέρινγκεν (π. 1100-1111).

## Βιογραφία
Ήταν ο δευτερότοκος γιος του Μπέρτολντ Β΄, δούκα της Καρινθίας. Υποστήριξε τον Ροδόλφο του Ράινφελντεν, δούκα της Σουαβίας εναντίον του Ερρίκου Δ΄ των Σαλίων της Γερμανίας. Το 1077 ο βασιλιάς τους καθαίρεσε από τους τίτλους του δούκα.

Το 1078 απεβίωσε ο πατέρας του και ο Μπέρτολντ Β΄ συνέχισε τις διεκδικήσεις του πατέρα του στο δουκάτο της Καρινθίας και της Σουαβίας.

## Οικογένεια
Νυμφεύτηκε το 1079 την Αγνή του Ράινφελντεν, κόρη του Ροδόλφου του Ράινφελντεν και είχε τέκνα:
* Μπέρτολντ Γ΄ απεβ. 1122, δούκας του Τσέρινγκεν.
* Κορράδος Α΄ π. 1090-1152, δούκας του Τσέρινγκεν.
* Πετρίσσα του Τσέρινγκεν
* Αγνή, παντρεύτηκε τον Γουλιέλμο Β΄ των Ιβρέα δούκα της Βουργουνδίας.

## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

## Πληροφορίες προσώπου


Κατηγορία:Οίκος του Τσέρινγκεν
Τζαμί Ελ Μουσρί Αμπούλ Αμπάς

Το **Τζαμί Ελ Μουσρί Αμπούλ Αμπάς** (αραβικά: جامع أبو العباس المرسي ) είναι ένα Αιγυπτιακό τζαμί στη πόλη της Αλεξάνδρειας. Είναι το μεγαλύτερο και πιο διάσημο τζαμί της πόλης και χτίστηκε προς τιμήν του σουφίτη Αγίου του 13ου αιώνα Αμπού Αλ-Αμπάς Αλ-Μουρσί ο οποίος καταγόταν από τη Μούρθια του Αλ-Άνταλους (μουσουλμανική Ισπανία) και έζησε τα τελευταία του χρόνια στην Αλεξάνδρεια.

Το τζαμί βρίσκεται στη συνοικία Ανφούσι (πρώην νήσος Φάρος), κοντά στο κάστρο του Καϊτμπέη.

Το τζαμί ανασχεδιάστηκε και ανακατασκευάστηκε μεταξύ των ετών 1929-1945 από τους Ευγένιο Βαλζάνια και Μάριο Ρόσσι οι οποίοι εμπνεύστηκαν από τη παλιά αρχιτεκτονική του Καΐρου

Κατηγορία:Ισλαμικά τεμένη στην Αλεξάνδρεια
Ανφούσι

thumb|300px
[thumb|300px|Θέα της συνοικίας από τη θάλασσα, διακρίνεται το [κάστρο του Καϊτμπέη]]
thumb|300px
Η **Ανφούσι** ή **Αμφούσι** (αραβικά: الأنفوشي ) είναι συνοικία της Αλεξάνδρειας στην Αίγυπτο. Η τοποθεσία της αντιστοιχεί σε αυτήν της πρώην νήσου Φάρος, η οποία σήμερα έχει ενωθεί με την Αλεξάνδρεια και είναι πυκνοκατοικημένη χερσόνησος. Είναι, κατα συνέπεια από τις πιο παλιές συνοικίες της πόλης. Εκεί είναι χτισμένα πολλά παλιά ορόσημα, όπως το Τζαμί Ελ Μουσρί Αμπούλ Αμπάς και το Κάστρο του Καϊτμπέη. Στην Ανφούσι φιλοξενείται επίσης από το 1958 ο Ελληνικός Ναυτικός Όμιλος Αλεξανδρείας (ΕΝΟΑ).

## Ετυμολογία
Στα αραβικά "Ανφούσι" σημαίνει "μύτη". Η ονομασία αυτή παραπέμπει στο σχήμα της συνοικίας η οποία εξέχει στη θάλασσα θυμίζοντας μύτη, ή κατά μια άλλη εκδοχή στον Αουγούστο Ανφόσι, εκπαιδευτή πυροβολικού στην Αίγυπτο επί Μωχάμεντ Άλη και αργότερα συνταγματάρχη.

## Αναφορές


Κατηγορία:Συνοικίες της Αλεξάνδρειας
Ερμάνος Α΄ της Βάδης

Ο **Ερμάνος Α΄** (γερμ.: *Hermann I*, 1040 - 25 Απριλίου 1074) από τον Οίκο του Τσέρινγκεν ήταν μαργράβος του Μπάντεν.

## Βιογραφία
Ήταν ο πρωτότοκος γιος του Μπέρτολντ Β΄ δούκα της Καρινθίας. Γεννήθηκε στο Φράιμπουργκ και από τη σύζυγό του απέκτησε το δικαίωμα στο Μπάντεν, που αργότερα έγινε ο πυρήνας των ιδιοκτησιών του Οίκου. Μεταξύ αυτών των γαιών ήταν το Άλμπγκαου και το Ούλφγκαου της Φραγκονίας.

Το 1073 διαζεύχθηκε από τη σύζυγό του και έγινε μοναχός στο αββαείο του Κλυνύ, όπου απεβίωσε. Εορτάζεται από την Καθολική Εκκλησία στις 25 Απριλίου.

## Οικογένεια
Νυμφεύτηκε τη Γιούντιτ του Μπάκνανγκ-Σούλιχγκαου, κόμισσα του Έμπερσταϊν-Καλβ, ιδρύτρια του αββαείου Χίρσαου και είχε τέκνα:
* Χέρμαν Β΄ π. 1060 - 7 Οκτωβρίου 1130, μαργράβος του Μπάντεν.

## Πηγές
* Oexle, Otto Gerhard. "Hermann I". Deutsche Biographie. Neue Deutsche Biographie (NDB). Retrieved 26 October 2017.

## Παραπομπές


Χερμαν 01
Αδαλβέρτος Α΄ του Τεκ

Ο **Αδαλβέρτος Α΄**, γερμ. Adalbert I (π. 1135 - π. 1195) από τον Οίκο του Τσέρινγκεν ήταν δούκας του Τεκ (1187-1195).

## Βιογραφία
Ήταν ο δευτερότοκος γιος του Κορράδου Α΄ δούκα του Τσέρινγκεν και της Κλημεντίας του Λουξεμβούργου-Ναμύρ. Έλαβε το όνομα του προς μητρός θείου του.

Περί το 1195 απεβίωσε σε ηλικία π. 60 ετών και τον διαδέχθηκε ο μόνος γιος του Αδαλβέρτος Β΄.

## Οικογένεια
Νυμφεύτηκε την Αδελαΐδα και είχε τέκνα:
* Αδαλβέρτος Γ΄ απεβ. π. 1215/19.
* (;) Αγάθη, παντρεύτηκε τον Ντήπορτ κόμη του Λέχσγκεμυντ.
* (;) Ματίλντα.

## Πηγές
* Götz, Rolf: Die Herzöge von Teck, edited by the City Archive of Kirchheim unter Teck, Kirchheim unter Teck, 2009, ISBN 978-3-925589-49-2
* Götz, Rolf: Wege und Irrwege frühzeitlicher Historiographie, edited by Sönke Lorenz, Volker Schäfer, and Wilfried Setzler for the series Tübinger Bausteine zur Landesgeschichte, Jan Thorbecke Verlag, 2007, ISBN 978-3-7995-5508-1
* Weller, Tobias: Die Heiratspolitik des deutschen Hochadels im 12. Jahrhundert, Böhlau Verlag, Cologne, 2004, ISBN 3-412-11104-X
## Παραπομπές


Κατηγορία:Οίκος του Τσέρινγκεν
Ροδόλφος του Τσέρινγκεν

Ο **Ροδόλφος**, γερμ. Rudolf/Ralph/Raoul (π. 1135 - 5 Αυγούστου 1191) από τον Οίκο του Τσέρινγκεν ήταν αρχιεπίσκοπος του Μάιντς (1160-1161) και πρίγκιπας-επίσκοπος της Λιέγης.

## Βιογραφία
Ήταν ο τρίτος γιος του Κορράδου Α΄ δούκα του Τσέρινγκεν και της Κλημεντίας του Λουξεμβούργου-Ναμύρ.

Όταν απεβίωσε ο Άρνολτ του Ζέλενχόφεν, αρχιεπίσκοπος του Μάιντς, οι πολίτες εξέλεξαν τον Ροδόλφο, αλλά η πόλη ετέθη υπό απαγόρευση. Τότε οι άρχοντες και ο κλήρος διέφυγαν στη Φρανκφούρτη επί του Μάιν και εκεί εξέλεξαν τον Χριστιανό του Μπουχ. Ο Φρειδερίκος Α΄ των Χοενστάουφεν της Γερμανίας δεν αναγνώρισε κανέναν· στη Σύνοδο του Λόντι οι δύο αρχιεπίσκοποι καθαιρέθηκαν και ο Ροδόλφος αφορίστηκε.

Το 1188 έφθασε στην πολιορκία της Άκρας με στρατό. Κατά την επιστροφή του το 1191 απεβίωσε σε ηλικία 56 ετών. Τον διαδέχθηκε ο Κορράδος των Βίττελσμπαχ.

## Βιογραφία
* Eberhard Holz and Wolfgang Huschner (eds.): Deutsche Fürsten des Mittelalters, Edition Leipzig, Leipzig, 1995, ISBN 3-361-00437-3

## Παραπομπές


Κατηγορία:Οίκος του Τσέρινγκεν
Κατηγορία:Επίσκοποι του 12ου αιώνα
Κορράδος Α΄ του Τσέρινγκεν

Ο **Κορράδος Α΄**, γερμ. Conrad I (π. 1090 - 8 Ιανουαρίου 1152) από τον Οίκο του Τσέρινγκεν ήταν δούκας του Τσέρινγκεν (1122-1127).

## Βιογραφία
Ήταν ο δευτερότοκος γιος του Μπέρτολτ Β΄ και της Αγνής των Ράινφελντεν, κόρης του Ροδόλφου δούκα της Σουαβίας & διεκδικητή βασιλιά της Γερμανίας.

Το 1152 απεβίωσε στην Κωνσταντία σε ηλικία π. 62 ετών και τον διαδέχθηκε ο πρωτότοκος γιος του Αδαλβέρτος Α΄.

## Οικογένεια
Νυμφεύτηκε την Κλημεντία του Λουξεμβούργου-Ναμύρ, κόρη του Γοδεφρείδου Α΄ κόμη του Ναμύρ, και είχε τέκνα:
* Μπέρτολτ Δ΄ π. 1125-1186, δούκας του Τσέρινγκεν.
* Αδαλβέρτος Α΄ π. 1135-π. 1195, δούκας του Τεκ.
* Κλημεντία απεβ. 1175, παντρεύτηκε τον Ερρίκο τον *λέοντα*, δούκα της Σαξονίας & Βαυαρίας.
* Ροδόλφος π. 1135-1191, αρχιεπίσκοπος του Μάιντς.
* Ούγος δούκας του Ούλλενμπουρκ.

## Πηγές
* Eberhard Holz and Wolfgang Huschner (eds.): Deutsche Fürsten des Mittelalters, Edition Leipzig, Leipzig, 1995, ISBN 3-361-00437-3
* Georg von Wyß (1882), "Konrad (Herzog von Zähringen)", Allgemeine Deutsche Biographie (ADB) (in German), 16, Leipzig: Duncker & Humblot, pp. 634–638

## Αναφορές


Κατηγορία:Οίκος του Τσέρινγκεν
Βερθόλδος Ε΄ του Τσέρινγκεν

Ο **Βερθόλδος Ε΄** (γερμ.: *Berthold V. von Zähringen*, 1160 - 18 Φεβρουαρίου 1218) ήταν δούκας του Τσέρινγκεν μέχρι τον θάνατό του, διαδεχόμενος τον πατέρα του, Βερθόλδος Δ΄ του Τσέρινγκεν, το 1186.

## Βιογραφία
Ήταν ο μόνος γιος του Μπέρτολντ Δ΄, δούκα του Τσέρινγκεν και της Χάιλβιγκ του Φρόμπουργκ.

Διαδέχθηκε τον πατέρα του το 1186. Μείωσε τη δύναμη των ευγενών της Βουργουνδίας και αποίκισε την περιοχή που σήμερα είναι γνωστή ως *Berner Oberland* (αλπικό τμήμα του καντονιού της Βέρνης) και την περιοχή της Λουκέρνης. Επέκτεινε την πόλη του Τουν και ίδρυσε τη Βέρνη το 1191, που έγινε έδρα του. Πάντως στη μάχη του Ούλριχεν το 1211 απέτυχε να επεκταθεί στο Βαλαί.

Το 1218 απεβίωσε στο Φράιμπουργκ σε ηλικία 58 ετών. Ήταν ο τελευταίος του κλάδου του καθώς από το γάμο του με την Κλεμέντια του Οξόν δεν μαρτυράται σαφής ύπαρξη απογόνων· οι γαίες του διανεμήθηκαν στους Έγκινο Δ΄, κόμη του Ούραχ και Ούλριχ Γ΄, κόμη του Κίμπουργκ, συζύγων των δύο αδελφών του Μπέρτολντ Ε΄, Αγνής και Άννας αντίστοιχα, ενώ η Βέρνη έγινε αυτοδιοικούμενη "ελεύθερη αυτοκρατορική πόλη" (Freie Reichsstadt), υπαγόμενη μόνο στον βασιλιά της Γερμανίας.

## Πηγές
* «HERZOG BERTOLD V. VON ZÄHRINGEN (CA. 1160 BIS 1218)» , στο "Staatsanzeiger", κρατικό ενημερωτικό μέσο της Βάδης-Βυρτεμβέργης (γερμ.)
* «Berthold V.», βιογραφία στον ιστότοπο "Deutsche Biographie" της Βαυαρικής Ακαδημίας Επιστημών (γερμ.)
* Berthold V., Herzog von Zähringen (1186–1218) on Genealogie Mittelalter

Κατηγορία:Οίκος του Τσέρινγκεν
Βερθόλδος Δ΄ του Τσέρινγκεν

Ο **Βερθόλδος Δ΄** (γερμ.: *Berthold IV. von Zähringen *, 1125 – 8 Δεκεμβρίου 1186) από τον Οίκο του Τσέρινγκεν ήταν δούκας του Τσέρινγκεν.

## Βιογραφία
Ήταν ο πρωτότοκος γιος του Κορράδου Α΄, δούκα του Τσέρινγκεν και της Κλημεντίας του Λουξεμβούργου-Ναμύρ.

Διαδέχθηκε τον πατέρα του το 1152 ως δούκας του Τσέρινγκεν. Ο Φρειδερίκος Α΄ των Χοενστάουφεν της Γερμανίας του είχε υποσχεθεί ότι αν καταλάμβανε την Εντεύθεν του Ιούρα (Cisjurania) Βουργουνδία (Κάτω ή Γαλλική Βουργουνδία) και τον βοηθούσε στην Ιταλική του εκστρατεία του 1152, θα του έδινε τον τίτλο του *δούκα της Βουργουνδίας*. Όμως η κατάκτηση της Βουργουνδίας απέτυχε· επιπλέον ο Φρειδερίκος Α΄ νυμφεύτηκε τη Βεατρίκη της Ιβρέας, κόμισσα της Βουργουνδίας. Τελικά ο βασιλιάς του έδωσε τον τίτλο του *ρέκτορα της Βουργουνδίας* και τον έκανε κύριο της Γενεύης, Λωζάννης και Σιόν, περιοχών της Πέραν του Ιούρα (Transjurane) Βουργουνδίας (Άνω ή Ελβετικής Βουργουνδίας).

Το 1186 απεβίωσε σε ηλικία 61 ετών. Τον διαδέχθηκε ο μόνος γιος του Μπέρτολντ Δ΄.

## Οικογένεια
Νυμφεύτηκε τη Χάιντβιγκ του Φρόμπουργκ και είχε τέκνα:
* Μπέρτολτ Ε΄ 1160-1218, δούκας του Τσέρινγκεν.
* Αγνή, παντρεύτηκε τον Έγκινο Δ΄ κόμη του Ούραχ.
* Άννα, παντρεύτηκε τον Ούλριχ Γ΄ κόμη του Κίμπουργκ.

## Πηγές
* Gerd Tellenbach (1955), "Berthold IV.", Neue Deutsche Biographie (NDB) (in German), 2, Berlin: Duncker & Humblot, pp. 160–161
* Georg von Wyß (1875), "Berthold IV., Herzog von Zähringen", Allgemeine Deutsche Biographie (ADB) (in German), 2, Leipzig: Duncker & Humblot, pp. 538–541

## Παραπομπές σε πηγές


Κατηγορία:Οίκος του Τσέρινγκεν
Ερμάνος Β΄ της Βάδης

Ο **Ερμάνος Β΄** (γερμ.: *Hermann II.*, 1060 - 7 Οκτωβρίου 1130) από τον Οίκο του Τσέρινγκεν ήταν μαργράβος του Μπάντεν (1074-1130).

## Βιογραφία
Ήταν ο μόνος γιος του Χέρμαν Α΄ και της Γιούντιτ του Μπάκνανκ-Ζούλιχγκαου. Έγινε μαρκήσιος της Βερόνας (1112-1130).

Ονόμαζε τον εαυτό του κύριο του Μπάντεν, κόμη του Μπρίσγκαου και μαρκήσιο της Βερόνας. Περί του 1070 άρχισε το κτίσιμο του κάστρου Χόενμπαντεν επάνω από τα ερείπια μίας Κελτικής κατασκευής. Ξαναέκτισε τη μονή Αυγουστίνων, που είχε ικοδομήσει ο πατέρας του το 1123 στο Μπάκνανκ.

Τάφηκε εκεί με την επιγραφή: "Εδώ βρίσκεται ο Χέρμαν μάργραβος του Μπάντεν, ιδρυτής του ναού και της μονής. Απεβίωσε το έτος χίλια και εκατό και τριάντα από τη γέννηση που έκανε η ευσεβής Παρθένος Μαρία. Η μεταφορά εδώ αυτού και των απογόνων του έγινε το έτος χίλια πεντακόσια".

## Οικογένεια
Νυμφεύτηκε τη Γιούντιτ του Χόενμπερκ και είχε τέκνα:
* Χέρμαν Γ΄ π. 1105-1160, μάργραβος του Μπάντεν.
* Ιουδήθ απεβ. 1162, παντρεύτηκε τον Ούλριχ Α΄ των Σπόνχαϊμ δούκα της Καρινθίας.

## Παραπομπές


## Πηγές
* Oexle, Otto Gerhard. "Hermann I". Deutsche Biographie. Neue Deutsche Biographie (NDB). Retrieved 26 October 2017.

Χερμαν 02
Χέρμαν Γ΄ του Μπάντεν

Ο **Χέρμαν Γ΄** (γερμ.: *Hermann III*, 1105 - 16 Ιανουαρίου 1160) από τον Οίκο του Τσέρινγκεν ήταν μαργράβος του Μπάντεν (1130-1160).

## Βιογραφία
Ήταν ο μόνος γιος του Χέρμαν Β΄ μάργραβου του Μπάντεν και της Γιούτνιτ του Χόενμπερκ. Κυβέρνησε το μαργραβάτο του το διάστημα 1130-1160.

Καθώς ήταν πιστός στους Χοενστάουφεν, ήλθε σε διαμάχη με τους συγγενείς του Τσέρινγκεν-Σουαβίας. Το 1140 συμμετείχε στην πολιορκία του κάστρου Βάιμπτροϊ και έλαβε την κυριότητα του Ζέλτς της Αλσατίας.

Το 1151 ο βασιλιάς της Γερμανίας πήρε το μαργραβάτο της Βερόνας από τον Όττοκαρ Γ΄ και το ανέθεσε στον Χέρμαν Γ΄. Ο τελευταίος το 1154 αγόρασε το κάστρο Μπέζιγκχαϊμ από τον Φρειδερίκο Α΄ των Χοενστάουφεν της Γερμανίας.

Πολέμησε το 1154 στη Λομβαρδία βοηθώντας τον Φρειδερίκο Α΄ στην πολιορκία του Μιλάνου. Έλαβε μέρος στη Β΄ Σταυροφορία και συμμετείχε στην πρώτη εκστρατεία του βασιλιά στην Ιταλία.

## Οικογένεια
Νυμφεύτηκε πρώτα το 1134 τη Μπέρτα της Λοθαριγγίας, κόρη του Σίμωνα Α΄ δούκα της Λωρραίνης και είχε τέκνα:
* Χέρμαν Δ΄ 1135-1190, μάργραβος του Μπάντεν.
* Γερτρούδη πριν το 1160-πριν το 1225, παντρεύτηκε τον Αλβέρτο Α΄ των Ετιχονιδών, κόμη του Ντάγκσμπουρκ.

Μετά το 1162 απεβίωσε η Μπέρτα και ο Χέρμαν Γ΄ έκανε δεύτερο γάμο με τη Μαρία των Πρεμυσλιδών, κόρη του Σομπιέσλαφ Α΄ δούκα της Βοημίας.

## Πηγές
* Barraclough, Geoffrey, ed. (1961). Medieval Germany, 911-1250. Vol. II:Essays. Basil Blackwell.

## Παραπομπές σε πηγές


Χερμαν 03
Χέρμαν Δ΄ του Μπάντεν

Ο **Χέρμαν Δ΄** (γερμ.: *Hermann IV*, 1135 - 13 Σεπτεμβρίου 1190) από τον Οίκο του Τσέρινγκεν ήταν τιτουλάριος μάργραβος της Βερόνας και μάργραβος του Μπάντεν από το 1160.

## Βιογραφία
Ήταν ο μόνος γιος του Χέρμαν Γ΄ μαργράβου του Μπάντεν και της Μπέρτας, κόρης του Σίμωνα Α΄ δούκα της Λωρραίνης. Προερχόταν από τον Οίκο του Τσέρινγκεν.

Μαζί με τον Φρειδερίκο Α΄ των Χοενστάουφεν της Γερμανίας έλαβε μέρος στην πολιορκία του Μιλάνου. Το διάστημα 1176-78 συνόδευσε τον βασιλιά στην εκστρατεία του στην Ιταλία και συμμετείχε στη μάχη του Λενιάνο το 1176. Ήταν ο εγγυητής στην ειρήνη της Κωνσταντίας το 1183, στην οποία οι πόλεις της Λομβαρδίας έγιναν ανεξάρτητες.

Ακολούθησε την Γ΄ Σταυροφορία και απεβίωσε το 1190 κοντά στην Αντιόχεια.

## Οικογένεια
Νυμφεύτηκε το 1162 τη Μπέρτα, κόρη του Λουδοβίκου παλατινού κόμη του Τύμπινγκεν και είχε τέκνα:
* Χέρμαν Ε΄ π. 1180-1243, μάργραβος του Μπάντεν-Μπάντεν.
* Ερρίκος Α΄ του Μπάντεν-Χάχμπεργκ. Νυμφεύτηκε την Αγνή του Ούραχ.
* Φρειδερίκος 1161-1217, επίτροπος στη διακυβέρνηση του Μπάντεν.
* Γιούτα/Ιουδήθ.
* Μπέρτα.

## Πηγές
* genealogie-mittelalter.de
* Worldroots

## Παραπομπές σε πηγές


Χερμαν 04
Ζακ Ντερέ

Ο **Ζακ Ντερέ** (γαλλικά: Jacques Deray) (19 Φεβρουαρίου 1929, Λυών - 10 Αυγούστου 2003, Μπυλόν Μπιλανκούρ Γαλλίας), ήταν Γάλλος σκηνοθέτης και σεναριογράφος του κινηματογράφου. Ο Ντερέ σκηνοθέτησε πολλές γνωστές  αστυνομικές και θρίλερ ταινίες, όπως η Η Πισίνα (1969), το Μπορσαλίνο (1970), Αστυνόμος διώξεως του εγκλήματος (1975) και Ο Περιθωριακός (1983). Ο Ζακ Ντερέ συνεργάστηκε με σπουδαίους ηθοποιούς μεταξύ αλλων, η Ρόμι Σνάιντερ, ο Αλέν Ντελόν και ο Ζαν Πολ Μπελμοντό.

## Βιογραφία
Γεννημένος στην Λυών της Γαλλίας από οικογένεια βιομηχάνων, πηγε στο Παρίσι στην ηλικία των 19 χρονών για να σπουδάσει δράμα με δασκάλο τον Ρενέ Σιμόν. Ξεκινήσε να παίζει ως ηθοποιός με μικρούς ρόλους στο θέατρο και στον κινηματογράφο. Από το 1952 ο Ντερέ θα εργαστεί ως βοηθός σκηνοθέτη σε πολλούς σκηνοθέτες, όπως ο Λουί Μαλ, Ζιλ Ντασσέν, Ζαν Μπογιέρ και Ζιλ Γκρέιντζερ. Η πρώτη ταινία του Ντερέ ήταν η δραματική "Ο Ζιγκολό" του 1960. Ο Ζακ Ντερέ ήταν γοητευμένος από τα Αμερικανικά φιλμ νουάρ και ξεκίνησε να εστιάζει σε αστυνομικές ιστορίες. Η φήμη του Ντερέ θα εδραιώθει με την ταινία "Η πισίνα" του 1969, με πρωταγωνιστές τους Αλέν Ντελόν και Ρόμι Σνάιντερ.

Η διεθνής αναγνώριση θα έρθει το 1970 με την ταινία "Μπορσαλίνο" και με πρωταγωνιστές τους Αλέν Ντελόν και Ζαν Πωλ Μπελμοντό. Η μετέπειτα πορεία του Ντερέ θα είναι με ταινίες δράσης, θρίλερ και περιπέτειες. Η τελευταία του ταινία θα είναι "The Teddy Bear" το 1994. Θα συνεχίζει να εργάζεται επαγγελματικά στην τηλεόραση εως το θάνατο του το 2003. Με την είδηση του θανάτου του ο Γάλλος Προέδρος Ζακ Σιράκ θα πει οτι η Γαλλία έχασε έναν από τους πιο ταλαντούχους σκηνοθέτες που πέρασαν ποτέ.

## Φιλμογραφία
* 1966 :100.000 δολάρια στον πρώτο καταδότη
* 1969 :Η Πισίνα
* 1970 :Μπορσαλίνο
* 1974 :Μπορσαλίνο και Σία
* 1975 :Αστυνόμος διώξεως του εγκλήματος
* 1977 :Η Συμμορία
* 1983 :Ο Περιθωριακός 
* 1987 :Ο Κυρίαρχος

## Παραπομπές


## Εξωτερικοί σύνδεσμοι
* 

Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι